Държавен вестник, бр. 93, 2009 г., стр. 69

БРОЙ  93	
Д Ъ Р Ж А В Е Н  В Е С Т Н И К 	
СТР.  69  
д) срокове за изготвяне на съдебните актове: 
до един месец, до три месеца, до една година.
(2) Съответните статистически форми за 
отчет на съдилищата, утвърдени от Висшия 
съдебен съвет с протокол № 3 от 21.01.2009 г., 
диференцират относимите към атестирането на 
съдия основни статистически данни по ал. 1 
според спецификата на дейност на отделните 
органи на съдебната власт, специализация на 
атестираните по материя, видовете възложени, 
насрочени и приключени дела, видовете пос­
тановени съдебни актове.
(3) Статистическите данни се анализират с 
оглед специализацията на дейността на атестира­
ните по материя, видовете разглеждани и решени 
дела, тяхната правна сложност и фактическа 
тежест, видовете постановени съдебни актове, 
като се отчита моментът на разпределяне на 
делото на атестирания.
Количествено оценяване на работата на про­
курор въз основа на статистически данни 
Чл. 55. (1) Количественото оценяване на 
работата на прокурор се извършва въз основа 
на съпоставяне, сравняване и анализ на след­
ните основни статистически данни:
1. относно образуването и движението на 
преписките:
а) общ брой възложени преписки и дела;
б) предмет на преписките и делата, вкл. 
изготвени обвинителни актове, предложения за 
споразумения, бързи и незабавни полицейски 
производства, изпълнения на присъди, дежурства 
и извършване на лични проверки, постановле­
ния за спиране и прекратяване, прекратени 
наказателни производства от съда;
в) досъдебни производства, взети на спе­
циален надзор;
г) брой проведени и приключени разслед­
вания;
2. относно срочността на произнасяне през 
периода на атестиране: 
а) несвършени преписки и дела в началото 
и в края на периода на атестиране;
б) приключени преписки и дела в срок до 
един месец; с разрешение до два месеца; над 
три месеца; над шест месеца;
в) срочност при изпълнение на присъди: в 
срок от 7 дни; в срок до един месец; в срок 
над един месец.
(2) Съответните статистически форми за от­
чет на прокуратурата диференцират относимите 
към атестирането на прокурор основни статис­
тически данни по ал. 1 според спецификата 
на дейност на отделните органи на съдебната 
власт, специализация на атестираните, видовете 
възложени и приключени преписки и дела, 
видовете постановени актове.
(3) Статистическите данни се анализират с 
оглед специализацията на дейността на атес­
тираните по материя, видовете възложени и 
приключени преписки и дела, тяхната правна 
сложност и фактическа тежест, видовете пос­
тановени актове, като се отчита моментът на 
разпределяне на преписката или делото на 
атестирания.
Количествено оценяване на работата на сле­
довател въз основа на статистически данни
Чл. 56. (1) Количественото оценяване на 
работата на следовател се извършва въз ос­
нова на съпоставяне, сравняване и анализ на 
следните основни статически данни:
1. относно обема на работа съобразно при­
ключените дела:
а) приключени дела срещу известен извър­
шител с обвинителни заключения, заключения 
с мнение за прекратяване или спиране на на­
казателното производство;
б) приключени дела срещу неизвестен извър­
шител със заключения с мнение за прекратяване 
или спиране на наказателното производство;
в) дела, останали на производство в края 
на периода на атестиране над два месеца, над 
четири месеца, над шест месеца;
г) брой следствени поръчки и извършени 
проверки, възложени от прокурор, от други 
следствени служби, международни следствени 
поръчки;
2. относно срочността на разследване на 
делата:
а) неприключени дела в началото и в края 
на периода на атестиране;
б) брой възложени за разследване дела;
в) неприключени дела над шест месеца;
г) неприключени дела над една година с пов­
дигнато обвинение за умишлено престъпление;
д) неприключени дела над две години с 
повдигнато обвинение за тежко умишлено 
престъпление;
е) брой дела без искано разрешение за про­
дължаване срока на разследването.
(2) Съответните статистически форми за 
отчет на Националната следствена служба 
диференцират относимите към атестирането 
на следовател основни статистически данни 
по ал. 1 според спецификата на дейността на 
Националната следствена служба и окръжните 
следствени отдели в окръжните прокуратури, 
вкл. следствения отдел в Софийската градска 
прокуратура, специализацията на атестираните, 
видовете възложени и приключени дела, видо­
вете постановени актове.
(3) Статистическите данни се анализират с 
оглед специализацията на дейността на атес­
тирания, видовете възложени и приключени 
дела, тяхната правна сложност и фактическа 
тежест, видовете постановени актове, като се 
отчита моментът на разпределяне на делото 
на атестирания.